CELEX: 62019TN0139
Language: hr
Date: 2019-03-04 00:00:00
Title: predmet T-139/19: Tužba podnesena 4. ožujka 2019. — Pilatus Bank protiv ESB-a

15.4.2019   
            
            
               HR
            
            
               Službeni list Europske unije
            
            
               C 139/106
            
         
      Tužba podnesena 4. ožujka 2019. — Pilatus Bank protiv ESB-a
      (predmet T-139/19)
      (2019/C 139/108)
      Jezik postupka: engleski
      
         Stranke
      
      
         Tužitelj: Pilatus Bank plc (Ta’Xbiex, Malta) (zastupnici: O. Behrends, M. Kirchner i L. Feddern, odvjetnici)
      
         Tuženik: Europska središnja banka
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  proglasi pobijanu odluku, kojom je ESB odbio izravno preuzeti nadležnost za tužitelja na temelju članka 6. stavka 5. točke (b) Uredbe o SSM-u, (1) ništavom u skladu s člankom 264. UFEU-a,
               
            
                  —
               
               
                  naloži tuženiku snošenje tužiteljevih troškova u skladu s člancima 134. i 135. Poslovnika Općeg suda.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe devet tužbenih razloga.
      
                  1.
               
               
                  Prvi tužbeni razlog, koji se temelji na ESB-ovoj pogrešnoj presumpciji da više nije nadležan za provođenje nadzora nad tužiteljem nakon oduzimanja njegova odobrenja za rad.
               
            
                  2.
               
               
                  Drugi tužbeni razlog, koji se temelji na tome da je ESB obvezan preuzeti nadzor, jer mora zadržati visoke standarde nadzora.
               
            
                  3.
               
               
                  Treći tužbeni razlog, koji se temelji na povredi prava na djelotvoran pravni lijek i načela jednakosti oružja.
               
            
                  4.
               
               
                  Četvrti tužbeni razlog, koji se temelji na povredi načela legitimnih očekivanja i pravne sigurnosti.
               
            
                  5.
               
               
                  Peti tužbeni razlog, koji se temelji na povredi načela proporcionalnosti.
               
            
                  6.
               
               
                  Šesti tužbeni razlog, koji se temelji na zlouporabi ovlasti.
               
            
                  7.
               
               
                  Sedmi tužbeni razlog, koji se temelji na nedostatnom obrazloženju.
               
            
                  8.
               
               
                  Osmi tužbeni razlog, koji se temelji na povredi prava na saslušanje.
               
            
                  9.
               
               
                  Deveti tužbeni razlog, koji se temelji na povredi načela nemo auditur.
               
            
         (1)  Uredba Vijeća (EU) br. 1024/2013 od 15. listopada 2013. o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija (SL 2013., L 287, str. 63.).